CELEX: 32015D0610(01)
Language: lt
Date: 1433808000000
Title: 2015 m. birželio 9 d. Komisijos įgyvendinimo sprendimas dėl 2015 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“, finansavimo

10.6.2015   
            
            
               LT
            
            
               Europos Sąjungos oficialusis leidinys
            
            
               C 192/8
            
         KOMISIJOS ĮGYVENDINIMO SPRENDIMAS
   2015 m. birželio 9 d.
   dėl 2015 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programos, vykdomos pagal programą „Geresnis mokymas rūpinantis maisto sauga“, finansavimo
   (2015/C 192/03)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (1), ypač į jo 84 straipsnį,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (2), ypač į jo 31 straipsnį ir 36 straipsnio 1 dalį,
   kadangi:
   
               (1)
            
            
               Reglamente (EB) Nr. 882/2004 (3) nustatytos bendros taisyklės, pagal kurias atliekama oficialioji kontrolė siekiant nustatyti, ar laikomasi taisyklių, kuriomis visų pirma siekiama užkirsti kelią pavojui žmonėms ir gyvūnams, jį šalinti ar sumažinti iki priimtino lygmens, garantuoti sąžiningą pašarų ir maisto prekybos praktiką ir ginti vartotojų interesus. To reglamento 51 straipsnyje nustatyta, kad Komisija gali organizuoti valstybių narių kompetentingų institucijų, atsakingų už tame reglamente nurodytą oficialiąją kontrolę, darbuotojų mokymus, kuriuose gali dalyvauti trečiųjų, visų pirma besivystančių, šalių atstovai. Mokymų temos gali būti susijusios su pašarus ir maistą reglamentuojančiais Europos Sąjungos teisės aktais bei gyvūnų sveikatos ir gerovės taisyklėmis;
            
         
               (2)
            
            
               Direktyvos 2000/29/EB (4) 2 straipsnio 1 dalies i punkte nustatytas augalų sveikatos srities mokymų rengimo teisinis pagrindas;
            
         
               (3)
            
            
               siekdama Reglamente (EB) Nr. 882/2004 iškeltų tikslų, Komisija 2006 m. nustatė programą „Geresnis mokymas rūpinantis maisto sauga“. 2006 m. rugsėjo 20 d. Komisijos komunikate „Geresnis mokymas rūpinantis maisto sauga“ (5) svarstomos įvairios mokymo organizavimo ateityje galimybės;
            
         
               (4)
            
            
               Reglamentu (ES) Nr. 652/2014 nustatomos nuostatos dėl Europos Sąjungos bendrojo biudžeto išlaidų valdymo srityse, kurias reglamentuoja maisto ir pašarų saugos, gyvūnų sveikatos bei gerovės ir augalų sveikatos taisyklės. 31 straipsnyje nustatyta, kad Sąjunga gali finansuoti kompetentingų institucijų, atsakingų už oficialiąją kontrolę, darbuotojų mokymą, kaip nurodyta Reglamento (EB) Nr. 882/2004 51 straipsnyje, kad būtų pasiektas suderintas požiūris į oficialiąją kontrolę ir kitą oficialią veiklą ir taip būtų galima užtikrinti aukštą žmonių, gyvūnų ir augalų sveikatos apsaugos lygį. Siekiant užtikrinti programos „Geresnis mokymas rūpinantis maisto sauga“ įgyvendinimą valstybėse narėse, būtina priimti finansavimo sprendimą ir 2015 m. mokymų maisto ir pašarų saugos, gyvūnų sveikatos bei gerovės ir augalų sveikatos srityje darbo programą;
            
         
               (5)
            
            
               Komisijos įgyvendinimo sprendimu 2013/770/ES (6) įsteigiama Vartotojų, sveikatos, žemės ūkio ir maisto programų vykdomoji įstaiga (toliau – Įstaiga). Tuo sprendimu Įstaigai pavestos tam tikros vadybos ir programų įgyvendinimo užduotys, susijusios su maisto saugos mokymo priemonėmis, taikomomis pagal Reglamentą (EB) Nr. 882/2004 ir Direktyvą 2000/29/EB. Todėl Įstaigai 2015 m. turėtų būti suteiktas Sąjungos finansinis įnašas, iš kurio ji galėtų finansuoti su programa „Geresnis mokymas rūpinantis maisto sauga“ susijusios veiklos išlaidas;
            
         
               (6)
            
            
               siekiant, kad darbo programą būtų galima įgyvendinti lanksčiai, tikslinga apibrėžti sąvoką „esminis pakeitimas“, kaip apibrėžta Deleguotojo reglamento (ES) Nr. 1268/2012 (7) 94 straipsnio 4 dalyje;
            
         
               (7)
            
            
               būtina leisti išmokėti delspinigius dėl pavėluoto mokėjimo remiantis Reglamento (ES, Euratomas) Nr. 966/2012 92 straipsniu ir Deleguotojo reglamento (ES) Nr. 1268/2012 111 straipsnio 4 dalimi;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         NUSPRENDĖ:
   1 straipsnis
   Darbo programa
   Priimama priede pateikta 2015 m. metinė darbo programa, padėsianti įgyvendinti programą „Geresnis mokymas rūpinantis maisto sauga“. Tai yra finansavimo sprendimas pagal Reglamento (ES, Euratomas) Nr. 966/2012 84 straipsnį.
   2 straipsnis
   Sąjungos įnašas
   1.   Didžiausias 2015 m. darbo programai įgyvendinti skirtas įnašas – 16 670 000 EUR, finansuojamas iš asignavimų pagal šias 2015 m. Europos Sąjungos bendrojo biudžeto eilutes:
   
               a)
            
            
               biudžeto eilutė 17 04 03: 15 500 000 EUR;
            
         
               b)
            
            
               biudžeto eilutė 17 01 06 03: 1 170 000 EUR.
            
         2.   1 dalies b punkte nurodyta suma mokama Vartotojų, sveikatos, žemės ūkio ir maisto programų vykdomajai įstaigai kaip veiklos finansinis įnašas.
   3.   1 dalies a punkte numatytus asignavimus taip pat galima naudoti delspinigiams už pavėluotą mokėjimą mokėti.
   3 straipsnis
   Kumuliaciniai konkretiems veiksmams finansuoti skirtų asignavimų pakeitimai, neviršijantys 20 % didžiausio šio sprendimo 2 straipsnio 1 dalyje numatyto įnašo, nelaikomi esminiais pakeitimais, nurodytais Deleguotojo reglamento (ES) Nr. 1268/2012 94 straipsnio 4 dalyje, jeigu jie nedaro didelės įtakos veiksmų pobūdžiui ir darbo programos tikslui. Šio sprendimo 2 straipsnio 1 dalyje nustatytas didžiausias įnašas nedidinamas daugiau kaip 20 %
   Įgyvendindamas šį sprendimą, atsakingas leidimus suteikiantis pareigūnas gali taikyti pirmoje pastraipoje nurodyto tipo pakeitimus vadovaudamasis patikimo finansų valdymo ir proporcingumo principais.
   
      Priimta Briuselyje 2015 m. birželio 9 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 298, 2012 10 26, p. 1.
   
      (2)  OL L 189, 2014 6 27, p. 1.
   
      (3)  2004 m. balandžio 29 d. Europos Parlamento ir Tarybos reglamentas (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL L 165, 2004 4 30, p. 1).
   
      (4)  2000 m. gegužės 8 d. Tarybos direktyva 2000/29/EB dėl apsaugos priemonių nuo augalams ir augaliniams produktams kenksmingų organizmų įvežimo į Bendriją ir išplitimo joje (OL L 169, 2000 7 10, p. 1).
   
      (5)  Komisijos komunikatas Tarybai ir Europos Parlamentui „Geresnis mokymas rūpinantis maisto sauga“, KOM(2006) 519 galutinis, 2006 9 20.
   
      (6)  2013 m. gruodžio 17 d. Komisijos įgyvendinimo sprendimas 2013/770/ES, kuriuo įsteigiama Vartotojų, sveikatos ir maisto programų vykdomoji įstaiga ir panaikinamas Sprendimas 2004/858/EB (OL L 341, 2013 12 18, p. 69).
   
      (7)  2012 m. spalio 29 d. Komisijos deleguotasis reglamentas (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012 12 31, p. 1).
   
      PRIEDAS
      1.1.   Įvadas
      
      Remiantis Reglamente (EB) Nr. 882/2004 ir Direktyvoje 2000/29/EB išdėstytais tikslais, šioje darbo programoje nustatyti finansuotini veiksmai, o 2015 m. biudžetas paskirstomas taip:
      
                  
                              1.2.
                           
                           
                              Viešieji pirkimai (tiesioginis valdymas): išorės sutartys mokymo programai ir kitoms mokymo priemonėms įgyvendinti
                           
                        
               
                  15 500 000 EUR
               
            
                  
                              1.3.
                           
                           
                              Kiti veiksmai: veiklos finansinis įnašas Vartotojų, sveikatos, žemės ūkio ir maisto programų vykdomajai įstaigai
                           
                        
               
                  1 170 000 EUR
               
            
                  
                     IŠ VISO
                  
               
               
                  
                     16 670 000 EUR
                  
               
            1.2.   Viešieji pirkimai: išorės sutartys mokymo programai ir kitoms mokymo priemonėms įgyvendinti
      
      Bendras viešųjų pirkimų sutartims skirtas 2015 m. biudžetas yra 15 500 000 EUR.
      TEISINIS PAGRINDAS
      Reglamento (EB) Nr. 882/2004 51 straipsnis
      Direktyvos 2000/29/EB 2 straipsnio 1 dalies i punktas
      Reglamento (ES) Nr. 652/2014 31 straipsnis ir 36 straipsnio 1 dalis
      BIUDŽETO EILUTĖ
      Biudžeto eilutė: 17 04 03
      ORIENTACINIS NUMATOMŲ SUDARYTI SUTARČIŲ SKAIČIUS IR TIPAS
      Dėl kiekvieno iš toliau nurodytų techninių klausimų bus pasirašyta viena ar kelios tiesioginės ar bendrosios paslaugų sutartys. Numatoma pasirašyti apie 15 tiesioginių arba konkrečių paslaugų sutarčių. Išorės rangovai daugiausia dalyvauja organizacinėje ir su logistika susijusioje mokymo veikloje.
      NUMATOMŲ SUDARYTI SUTARČIŲ DALYKAI (JEI ĮMANOMA)
      2015 m. mokymo veikla valstybėse narėse bus susijusi su šiomis sritimis:
      
                  Veiklos rūšys
               
               
                  Suma (EUR)
               
            
                  RVASVT
               
               
                  2 000 000
               
            
                  Gyvūnų sveikata (bitės ir egzotiniai gyvūnai)
               
               
                  520 000
               
            
                  Gyvūno tapatybės nustatymas ir atsekamumas
               
               
                  760 000
               
            
                  Maisto priedų kontrolė
               
               
                  1 100 000
               
            
                  Nenumatytų atvejų planavimas ir gyvūnų ligų kontrolė
               
               
                  1 100 000
               
            
                  Užkrečiamųjų spongiforminių encefalopatijų kontrolė
               
               
                  535 000
               
            
                  Maisto higiena ir lankstumas
               
               
                  1 160 000
               
            
                  Naujos maisto tyrimų technikos
               
               
                  645 000
               
            
                  Oficialiosios kontrolės sistemų vidaus auditas
               
               
                  1 260 000
               
            
                  Gyvūnų veisimas
               
               
                  890 000
               
            
                  Ekologinis ūkininkavimas
               
               
                  1 000 000
               
            
                  Saugomi maisto produktų pavadinimai
               
               
                  1 000 000
               
            
                  Augalų sveikatos tyrimai
               
               
                  550 000
               
            
                  GMO analizė
               
               
                  500 000
               
            
                  Sanitarijos ir fitosanitarijos sričių teisės aktų vykdymo užtikrinimo rėmimas
               
               
                  1 215 000
               
            
                  Programos „Geresnis mokymas rūpinantis maisto sauga“ (angl. BTSF) platforma
               
               
                  500 000
               
            
                  Parama e. mokymosi projektui
               
               
                  135 000
               
            
                  Dabartinės ir būsimos BTSF programos veiklos tyrimas
               
               
                  180 000
               
            
                  Gyvūnų sveikatos bei gerovės, augalų sveikatos ir maisto saugos srities nenumatyti mokymai, konferencijos ir mokymosi ir sklaidos priemonės
               
               
                  450 000
               
            
                  
                     IŠ VISO
                  
               
               
                  
                     15 500 000
                  
               
            ĮGYVENDINIMAS
      Už veiksmų, kuriems bus skirta 14 685 000 EUR (maisto saugos srities priemonių finansavimas pagal Reglamentą (EB) Nr. 882/2004 ir Direktyvą 2000/29/EB), valdymą ir įgyvendinimą bus atsakinga Vartotojų, sveikatos, žemės ūkio ir maisto programų vykdomoji įstaiga (pagal Komisijos sprendimą 2013/770/ES). Likusius 815 000 EUR Komisija skirs GMO analizei (vienas administracinis susitarimas su JRC), e. mokymosi projektui remti ir dabartinės ir būsimos BTSF programos veiklos tyrimui (dvi sutartys).
      VIEŠŲJŲ PIRKIMŲ PROCEDŪROS PRADŽIOS ORIENTACINIS TVARKARAŠTIS
      2015 m. 3–4 ketvirtis.
      ORIENTACINĖ VIEŠŲJŲ PIRKIMŲ KONKURSAMS SKIRIAMA SUMA
      15 500 000 EUR
      1.3.   Kiti veiksmai: veiklos finansinis įnašas Vartotojų, sveikatos, žemės ūkio ir maisto programų vykdomajai įstaigai
      
      TEISINIS PAGRINDAS
      Tarybos reglamentas (EB) Nr. 58/2003, ypač jo 12 straipsnio 3 dalis.
      BIUDŽETO EILUTĖ
      Biudžeto eilutė: 17 01 06 03
      SUMA
      1 170 000 EUR
      ĮGYVENDINIMO PRIEMONĖS APRAŠYMAS IR TIKSLAS
      Iš biudžeto eilutės 17 01 06 03 finansuojamas Vartotojų, sveikatos, žemės ūkio ir maisto programų vykdomosios įstaigos 2015 m. veiklos finansinis įnašas, susijęs su programa „Geresnis mokymas rūpinantis maisto sauga“. Pagal Reglamento (EB) Nr. 58/2003 12 straipsnio 3 dalį veiklos finansinis įnašas sumokamas iš lėšų, skirtų Sąjungos programoms, kurias administruoja Įstaiga.